NaiveNeuron/SloPal huggingface dataset:
Žitňanská, Jana, poslankyňa NR SR (2013-06-26):
Ďakujem veľmi pekne, ja len teda v krátkosti zareagujem na pani poslankyňu, ktorá ešte teda naďalej sa vyjadruje k tejto téme. Ale naozaj by som chcela zareagovať v tom, že ja som presvedčená o tom, že ak niekto podvádza, ak niekto kupčí a dokonca aj v tej dôvodovej správe je to napísané, že na základe zistenia ministerstva proste, teda došlo k tomu zisteniu, že sa kupčilo s týmito kreditmi a s týmto kvázivzdelávaním. A ministerstvo teda na to prišlo, tak bolo jeho povinnosťou proste odobrať akreditáciu týmto inštitúciám, potrestať ich. Ale nemyslím si, že treba rušiť celý systém len kvôli zopár podvodníkom. A opakujem, samotní pedagógovia poukazujú na to, že vlastne takýto spôsob alebo takáto cesta nepovedie ku kvalite, ale naozaj len k nejakému obmedzeniu moci alebo monopolizácii moci do rúk vysokých škôl. Ale opakujem, nemusí to poviesť, a podľa môjho názoru ani to nepovedie k zvyšovaniu kvality, pretože tam, kde nie je konkurencia, tak nie je dôvod na to, aby tá kvalita rástla. Takže toľko, ďakujem.
Hort, Milan, podpredseda NR SR (2012-02-03):
Ďalej sa prihlásil do rozpravy pán Kužma, ale v súlade s rokovacím poriadkom chce reagovať navrhovateľ, ktorý má prednosť. Nech sa páči.
Bugár, Béla, podpredseda NR SR (2017-11-30):
Páni poslanci, prosím o väčší kľud. Pán poslanec nemôže takto vystúpiť.
Glváč, Martin, podpredseda NR SR (2019-03-27):
Pán poslanec Marček.
Jurinová, Erika, podpredsedníčka NR SR (2014-09-16):
Už to zase funguje (Povedané s úsmevom.) Takže aj konania, ktoré idú podľa Trestného zákona, a jedná sa hlavne teda o trestné činy aj zneužívania alebo ublíženia na zdraví, bývajú často posunuté pri práve nemajetkových náhradách na Občiansky zákonník. A v tom prípade by sa mi to zdalo možnože neférové, lebo ten človek, tá obeť toho trestného činu naozaj dôjde druhý možnože alebo x-týkrát k ujme. Takže v tomto prípade by som možnože chcela, aby pán minister aj zvážil alebo sa možnože ešte aj s ministerstvom spravodlivosti poradili, či by sa nedali oslobodiť aspoň tie, ktoré sú z Trestného zákona presunuté na Občiansky zákonník, teda ak hovoríme o nemajetkovej ujme pri trestných činoch. Ďakujem.
Šimečka, Michal, podpredseda NR SR (2024-04-19):
Ďakujem pekne. A teraz vystúpi pán poslanec Dubéci.
Mikloško, Jozef, poslanec NR SR (2015-05-20):
Ďakujem pekne. Mám iba desať minút, dúfam, že to stihnem. Také hviezdne obsadenie som už dávno nemal pri svojom... (Prerušenie vystúpenia predsedajúcim.)
Bugár, Béla, podpredseda NR SR (2017-09-06):
A lehoty?
Ďuriš Nicholsonová, Lucia, podpredsedníčka NR SR (2017-06-15):
Tak to bolo rýchle. Ďakujem veľmi pekne. Poprosím teraz spravodajkyňu, ktorú určil navrhnutý gestorský výbor pre sociálne veci, pani poslankyňu Soňu Gaborčákovú, aby nám predniesla spravodajskú informáciu. Nech sa páči.
Glváč, Martin, podpredseda NR SR (2016-09-09):
Pán poslanec Budaj.
Jurinová, Erika, podpredsedníčka NR SR (2013-05-22):
Ďakujem. Ďalší prihlásený... Teda pardon, o slovo požiadal pán spravodajca.
R. Zmajkovičová, poslankyňa: (2002-11-13):
Z pohľadu reformy verejnej správy možno súhlasiť s tou časťou programového vyhlásenia vlády, ktorá hovorí o pokračovaní procesu decentralizácie a dekoncentrácie štátnej správy. Avšak jedným dominantným nedostatkom programového vyhlásenia vlády je určenie časového horizontu na dosiahnutie cieľa. Prijatá sústava zákonov, ako aj súčasný stav procesu decentralizácie vytvorili podmienky na urýchlený audit jestvujúcich orgánov štátnej správy, centrálnej aj miestnej. Na základe vykonaného auditu a vychádzajúc zo všeobecne uznávaného primátu občana pri konštituovaní orgánov verejnej správy je potrebné prijať urýchlené rozhodnutie o zrušení krajských úradov, znížení počtu úradov okresných a redukcii štátnych úradníkov na ministerstvách. Rozhodnutiu o zrušení orgánov miestnej štátnej správy však musí predchádzať zriadenie správneho súdnictva. K závažným brzdiacim faktorom decentralizácie patrí aj súčasná rozdrobená štruktúra osídlenia. Veľký rozsah kompetencií presúvaných zo štátu na obce je už dnes pre mnohé neúnosný. Je preto potrebné prijať opatrenia stimulačné i administratívne, aby sa nezačali prejavovať negatívne stránky decentralizácie, najmä zníženie štandardu služieb garantujúcich kvalitu ľudského potenciálu a tým aj narušenie garancie ústavných práv občana. Cieľom reformy verejnej správy musí byť posilnenie kompetencií regionálnej samosprávy, čo predpokladá odstránenie duálnosti riadenia na úseku regionálneho školstva, v oblasti dopravy uskutočnenie prevodu ciest I. triedy do vlastníctva vyššieho územného celku. Ak vláda v programovom vyhlásení deklaruje posilnenie postavenia samosprávnych krajov a zákon č. 302/2001 Z. z. § 4 hovorí, citujem: „Samosprávny kraj pri výkone samosprávy sa stará o všestranný rozvoj svojho územia a potreby svojich obyvateľov, pritom najmä zabezpečuje tvorbu a plnenie programu sociálneho, ekonomického a kultúrneho rozvoja územia samosprávneho kraja, vykonáva plánovacie činnosti týkajúce sa územia samosprávneho kraja, obstaráva, prerokúva a schvaľuje územnoplánovacie podklady samosprávneho kraja a územné plány regiónov.“ Je preto opodstatnené, aby časť pôdy, ktorá nebude potrebná na výstavbu infraštruktúry celospoločenského významu, štát previedol do vlastníctva vyššieho územného celku. Úspešná decentralizácia vo verejnej správe predpokladá zosúladenie decentralizácie kompetenčnej s decentralizáciou fiškálnou, čím posilníme autonómne postavenie územnej samosprávy pri využívaní a tvorbe zdrojov. Ak však fiškálna decentralizácia bude v časovom závoze za kompetenčnou a nebude rešpektované postavenie územnej samosprávy, ktoré je garantované v Ústave Slovenskej republike, budeme pokračovať vo vzniknutom hybride regionálnej samosprávy. (Potlesk.)
Cséfalvayová, Katarína, poslankyňa NR SR (2019-12-05):
Ďakujem pekne. Pripomínam členom zahraničného výboru, že o dvanástej máme spoločné rokovanie s výborom pre európske záležitosti v miestnosti výboru pre európske záležitosti, miestnosť č. 149. Ďakujem.
Jurinová, Erika, podpredsedníčka NR SR (2012-10-23):
Ďakujem, pán poslanec. Na vaše vystúpenie registrujem šesť faktických poznámok. Končíme pánom Duchoňom. Nerozumela som, ale teda pán Duchoň je posledný. Nech sa páči, pán poslanec Kamenický.
Sulík, Richard, predseda NR SR (2011-02-03):
Ďakujem pekne. S faktickou poznámkou sa prihlásila pani poslankyňa Laššáková. Uzatváram možnosť sa prihlásiť s faktickou poznámkou. Pani poslankyňa, máte slovo.
Blcháč, Ján, poslanec NR SR (2024-09-11):
Ďakujem pekne. Ja mám informáciu pre členov výboru pre financie a rozpočet, zasadnutie bude zajtra o 12.15 h. Ďakujem pekne.
Danko, Andrej, predseda NR SR (2016-06-07):
Pán poslanec Ľubomír Galko.
B. Bugár, podpredseda NR SR: (2006-02-01):
K. Ondriaš, poslanec: Dve minúty, ak sa začne prenos. Ja ďakujem za premietanie.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme o skrátení lehoty. (Hlasovanie.) Prítomných 140, za 77, proti 41, zdržalo sa 22 poslancov. Konštatujem, že lehotu sme skrátili. Nech sa páči.
Laurenčík, Milan, podpredseda NR SR (2021-10-05):
To bol posledný príspevok v rámci písomnej časti rozpravy. Teraz sa pýtam, či sa hlási niekto do rozpravy ústne. Končím možnosť prihlásiť sa. Prihlásili sa traja páni poslanci, pán poslanec Štefan Kuffa, Marián Viskupič a Martin Čepček. Ako prvý vystúpi pán poslanec Štefan Kuffa, pripraví sa pán poslanec Marián Viskupič.
Mikloš, Ivan, podpredseda vlády a minister financií SR (2011-10-18):
... č. 350/1996 Z. z. o rokovacom poriadku Národnej rady Slovenskej republiky, v znení neskorších predpisov navrhnúť, aby Národná rada Slovenskej republiky sa uzniesla na skrátenom legislatívnom konaní o vládnom návrhu zákona o osobitnom odvode vybraných finančných inštitúcií a o doplnení niektorých zákonov. Schválením uvedeného vládneho návrhu zákona sa má zabezpečiť, aby bankový sektor primerane prispieval k financovaniu nákladov na riešenie finančných kríz a aby sa tak odstránilo spoliehanie sa na finančné prostriedky daňových poplatníkov. Ďakujem pekne.
Suchánek, Alan, poslanec NR SR (2016-10-12):
Poslancovi Krajniakovi... (Reakcie z pléna. Prerušenie vystúpenia predsedajúcim.)
Kuciaňová, Magdaléna, poslankyňa NR SR (2017-06-20):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Smolíková, Eva, poslankyňa NR SR (2017-02-02):
Veľmi pekne ďakujem, pán predsedajúci. Vážené panie poslankyne, vážení páni poslanci, dovoľte mi, aby som vám v druhom čítaní predniesla návrh zákona na vydanie zákona, ktorým sa dopĺňa zákon č. 317/2009 Z. z. o pedagogických a odborných zamestnancoch a o zmene a doplnení niektorých zákonov v znení neskorších predpisov, ktorého úlohou je spresniť postavenie majstrov odbornej výchovy, učiteľov odbornej praxe a učiteľov umeleckej praxe, ktorí sú zamestnancami zamestnávateľa poskytujúceho praktické vyučovanie v systéme duálneho vzdelávania a ktorí vykonávajú činnosť na pracovisku praktického vyučovania ako pedagogickí zamestnanci. Jedným zo základných prvkov systému duálneho vzdelávania je výkon praktického vyučovania žiaka priamo u zamestnávateľa na certifikovanom pracovisku praktického vyučovania a zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov ustanovuje, že sa praktické vyučovanie okrem možnosti vykonávať ho pod vedením inštruktora vykonáva aj pod vedením majstra odbornej výchovy, učiteľa odbornej praxe alebo učiteľa umeleckej praxe. Zamestnávateľ si tohto pedagóga, v úvodzovkách, vypožičiava z príslušnej odbornej školy, avšak vo väčšine prípadov zamestnávateľ priamo zamestnáva pedagogického zamestnanca, pod ktorého sa vykonáva dohľadom praktické vyučovanie žiaka v systéme duálneho vzdelávania. No a cieľom návrhu tohoto zákona, ktorý vám predkladám, je vlastne upresnenie a vyčistenie v legislatíve tohoto problému, aby sme na majstra odbornej výchovy, ktorý je zamestnancom zamestnávateľa, aby naňho zamestnávateľ prihliadal ako na pedagogického zamestnanca. Ďakujem pekne.
Danko, Andrej, predseda NR SR (2019-06-25):
S reakciou na faktické poslankyňa Zimenová.
Martinák, Ľuboš, poslanec NR SR (2011-07-13):
Ďakujem za slovo. Pán poslanec Poliačik, súhlasím s vami len v jednej veci, že teda jednoducho zvieratá nie sú možno tak vnímavé ako človek a jednoducho ako ľudia, či sa nám to páči alebo nie, máme nad nimi moc, ktorú môžeme ovplyvňovať buď správnym smerom, alebo nesprávnym smerom, jednak čo sa týka ulahodeniu týmto zvieratám alebo nedajbože ich týrania, ktoré skutočne, musím s vami súhlasiť, sa vyskytuje v našej spoločnosti, a to, bohužiaľ, vo veľmi vysokej miere. S čím však nesúhlasím, jednoznačne je zvýšenie trestnej sadzby. Už moji predrečníci ma predbehli v tom, že riešenie tohto problému je v podstate nemožné, pokiaľ sa nezlepší situácia, čo sa týka našich rómskych spoluobčanov. Ja kľudne vás môžem zavolať na taký priateľský výlet do rómskych osád, keď budete chcieť trestať osemročných až deväťročných rómskych chlapcov, ktorí ublížili zvieratám. Áno, oni im ublížili. Bohužiaľ, mnohí z nich sú mentálne retardovaní, sú na nižšom stupni myslenia. Čo zrobíte s týmito chlapcami? Čo pomôžete veci, ak zvýšite trestnú sadzbu? Práve preto ja nepodporím tento váš návrh, som za takú sadzbu, aká je doteraz. A ešte jednu vec chcem vám pripomenúť. Prečo úmysel, ak niekto týra viac zvierat? Čo ak niekto týra jedno zviera? Je to viac alebo menej? Podľa mňa to je to isté. Ďakujem.
Pročko, Jozef, poslanec NR SR (2024-05-10):
Ako naozaj veľmi príjemné vystupovanie s tvojím hlasom, preto sa ťa chcem spýtať, začal si perfektne s tvojím príjemným hlasom, aký máš, preto sa ťa chcem spýtať o tej zmierlivosti a o tej korektnosti, tie poznámky, čo si mal na mňa mimo, mimo, keď si nevystupoval, to je tá korektnosť? To je tá, to je to? Keď si nebol tam, ale bol si tam vedľa pani Kramplovej a tie poznámky, čo si mal na moju adresu, to je tá korektnosť? Čiže keď si za pultom, je to super a poďme korektne a keď ty tam sedíš, tak to už niečo iné je, hej? Na to mi môžeš odpovedať. Ďakujem ti veľmi pekne. No a stále rozprávate o tom, že nerešpektujeme výsledky volieb. To kto vám povedal? My rešpektujeme výsledky volieb, ale nerešpektujeme aroganciu, nekultúrnosť, nekompetentnosť vedenia ministerstva kultúry, pretože pani ministerka to vedie tak, že je to čistá katastrofa. Ja som to, ja som to zažil v roku 1996, keď sme sa na ministerstve kultúry priviazali k zábradliu, pretože to, čo robil vtedajší minister kultúry, bolo to isté čo teraz. Aj vtedy nás, presne tak isto nás vtedy umelcov hodnotili a pani ministerka rozprávala, pán minister tak rozprával presne ako pani ministerka. Čiže je super povedať, že poďme kultúrne, poďme, viete, priatelia, tvárme sa naozaj, veď potrebujeme pokoj, potrebujeme lásku, to bolo tak krásne, pán Farkašovský, a keď si tam, tam na tom mieste, tak už si, už môžeš, už ideš, už si, už si iný, že? Takýto presne, takýto si, že? Vieš, ako sa to volá? Dr. Jekyll a Mr. Hyde. To pred chvíľočkou rozprával, alebo včera rozprával Raši. Presne o takom, ako si ty. A ja ťa obhajujem vzadu, ja rozprávam o tom Farkašovskom, že má rozum, a Farkašovský tu rozpráva, ako je krásne, a keď si sadneš, Pročko je debil. Výborne! Ide ti, ide ti karta. Ide vám karta, priatelia.
P. Hrušovský, podpredseda NR SR: (2001-12-13):
Nech sa páči, pán poslanec Hofbauer. Končím možnosť ďalších prihlášok. R. Hofbauer, poslanec: Nadviažem na pani poslankyňu Tóthovú. Zásadným spôsobom v tejto snemovni bola porušená rovnosť výkonu poslaneckého mandátu poslancov, keď skupine koaličných poslancov boli priznané výsadné práva a opozičným poslancom boli odňaté ich elementárne práva, keď všetky naše pozmeňujúce návrhy boli zamietnuté a všetky koaličné boli schválené. Zásadným spôsobom prišlo k porušeniu nielen poslaneckého mandátu, ale ľudských práv nás tu prítomných občanov, pretože my tu zastupujeme voličov - občanov. Poslanci Hnutia za demokratické Slovensko reprezentujú milión občanov. Vy sa tu neuškŕňajte a nepoškľabujte, že hovoríme do vetra. Nehovoríme. My hovoríme v zastúpení tých voličov, ktorí nás sem nominovali. A vy ste nám odobrali rovnocenné právo výkonu poslaneckého mandátu. Toto neostane bez dosahu. Nemyslite si, že sa budete uškŕňať len tak, akože nič sa nestalo. Štátnu korupciu ste povýšili na úroveň zákona. Na toto nezabudnite. Štátnu korupciu ste povýšili na úroveň zákona. Kolegovia SNS, bavte sa tichšie, prosím vás. A čo sa týka ministra spravodlivosti, mám jednu otázku. Špeciálny prokurátor, pán minister, bude sa zaoberať aj kauzou vášho syna? Veru tak, bude to problematikou aj špeciálneho prokurátora? Bude sa zaoberať aj kauzou kúpy budovy a bloku KDH na Žabotovej? Bude sa zaoberať aj... (Ozval sa zvuk časomiery.)
Gašpar, Tibor, poslanec NR SR (2024-02-08):
Budeme hlasovať o bode 333 druhého pozmeňujúceho návrhu poslanca Galka.
Grendel, Gábor, podpredseda NR SR (2022-02-08):
Ako posledný s faktickou poznámkou pán poslanec Eduard Kočiš.
P. Hrušovský, predseda NR SR: (2003-12-04):
hodina  otázok , ktorú týmto otváram. Prosím teraz pána podpredsedu vlády Slovenskej republiky Ivana Mikloša, aby z poverenia predsedu vlády Slovenskej republiky Mikuláša Dzurindu oznámil prítomným pánom poslancom, kto bude odpovedať na položené otázky za neprítomných ministrov vlády Slovenskej republiky, prípadne ak pán podpredseda vlády chce odpovedať na niektoré z nich, aby povedal na ktoré. Nech sa páči, pán podpredseda vlády, máte slovo.
P. Hrušovský, predseda NR SR: (2003-07-10):
Otváram rokovanie 16. schôdze Národnej rady Slovenskej republiky. Prosím, páni poslanci, prezentujme sa. (Ruch v sále.) Páni poslanci, prosím, prezentujme sa. (Reakcia z pléna.) Nemôžem ukončiť to, čo sa ešte nezačalo, pán poslanec. (Ruch v sále.) Prezentovalo sa 77 poslancov. Konštatujem, že Národná rada je schopná uznášať sa. Chcem vás informovať, že na 16. schôdzi Národnej rady overovateľmi budú poslanci Jozef Šimko a Jaroslav Jaduš. Náhradníkmi Tomáš Galbavý a Jozef Hrdlička. Ďalej vás chcem informovať, že o ospravedlnenie svojej neúčasti na rokovaní 16. schôdze požiadali poslanci Brhel, Danko, Džupa, Ďaďo, Elsner, Murgaš a Soboňa. Schôdzu som zvolal podľa § 23 ods. 3 zákona o rokovacom poriadku. Chcem pripomenúť, že na základe týchto ustanovení nie je možné program schôdze dopĺňať ani meniť. Pristúpime teraz k hlasovaniu o programe 16. schôdze Národnej rady, ako ho máte uvedený v pozvánke, ktorú máte rozdanú v laviciach. Prezentujme sa a hlasujme. (Hlasovanie.) Prezentovalo sa 82 poslancov, za 78, proti 2, zdržal sa 1, nehlasoval 1. Konštatujem, že návrh sme schválili. Na základe schváleného programu 16. schôdze pristúpime k rokovaniu v druhom a treťom čítaní o zákone z 19. júna 2003, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov a o zmene niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky . Materiál prerokúvame ako tlač 310. Teraz poprosím predsedníčku výboru pre zdravotníctvo pani poslankyňu Annu Záborskú, aby informovala Národnú radu o stanovisku a odporúčaní gestorského výboru k vrátenému zákonu pánom prezidentom. Pani poslankyňa, nech sa páči, máte slovo.
P. Miššík, poslanec: (2005-12-06):
Po druhé. K tým štrajkom. To sa asi dotklo viacerých členov ústavnoprávneho výboru najviac. Každý zákon skúmame a vždy sme upozorňovali na nejasnosti, možný rozpor s ústavou a vždy sme prijímali pozmeňujúce návrhy, ktoré tieto rozpory odstraňovali. Samozrejme, že sme sa venovali viac tým návrhom zákonov, kde sme gestormi, a to je prirodzené predsa v každom výbore. Pán poslanec, na záver len toľko, že ani to, že ste vekom mladý, mňa ani mojich kolegov neviedlo k vášmu podceňovaniu a nebodaj k spochybňovaniu nejakej odbornosti. Žiaľ, v poslednom čase vy sám prispievate k tomu, že vás naozaj nemôžem považovať za korektného kolegu.
Pleštinská, Zita, poslankyňa NR SR (2022-04-27):
Teraz by sme mali pristúpiť k hlasovaniu o bodoch spoločnej správy s odporúčaním gestorského výboru neschváliť, avšak o bode 9 nemôžeme hlasovať, lebo sme schválili bod 10 spoločnej správy a o bode 19 nemôžeme hlasovať, lebo sme schválili bod 20 spoločnej správy. Pán predseda, dajte hlasovať len o bode 23 spoločnej správy s odporúčaním gestorského výboru neschváliť.
Paška Pavol, predseda NR SR (2013-03-19):
(Hlasovanie.) 138 prítomných, 59 za, 78 proti, 1 nehlasoval. Tento návrh sme neschválili.
B. Bugár, podpredseda NR SR: (2004-03-10):
J. Miklušičák, poslanec: Vážený pán predsedajúci, vážený pán minister, vážené pani poslankyne, páni poslanci. Predkladám spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s vyhlásením Slovenskej republiky o uznaní príslušnosti Medzinárodného súdneho dvora v Haagu, tlač 531. Návrh na vyslovenie súhlasu Národnej rady Slovenskej republiky s vyhlásením Slovenskej republiky o uznaní príslušnosti Medzinárodného súdneho dvora v Haagu, tlač 531, pridelil predseda Národnej rady Slovenskej republiky svojím rozhodnutím č. 608 zo 16. februára 2004 na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Ústavnoprávny výbor Národnej rady Slovenskej republiky. Výbory, ktorým bol návrh na vyslovenie súhlasu Národnej rady Slovenskej republiky s vyhlásením Slovenskej republiky o uznaní príslušnosti Medzinárodného súdneho dvora v Haagu, tlač 531, pridelený, ho prerokovali: Ústavnoprávny výbor Národnej rady Slovenskej republiky  17. februára 2004 a Zahraničný výbor Národnej rady Slovenskej republiky uznesením č. 77 z 24. februára 2004. Ústavnoprávny výbor neprijal uznesenie, nakoľko návrh uznesenia vysloviť súhlas nezískal podporu potrebnej nadpolovičnej väčšiny všetkých poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v spojení s čl. 84 ods. 3 Ústavy Slovenskej republiky. Zahraničný výbor odporúčal Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s vyhlásením Slovenskej republiky o uznaní príslušnosti Medzinárodného súdneho dvora v Haagu v súlade s čl. 36 ods. 2 štatútu Medzinárodného súdneho dvora. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s vyhlásením Slovenskej republiky o uznaní príslušnosti Medzinárodného súdneho dvora v Haagu, tlač 531, vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s vyhlásením Slovenskej republiky o uznaní príslušnosti Medzinárodného súdneho dvora v Haagu v súlade s čl. 36 ods. 2 štatútu Medzinárodného súdneho dvora. Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s vyhlásením Slovenskej republiky o uznaní príslušnosti Medzinárodného súdneho dvora v Haagu, tlač 531, vo výboroch Národnej rady Slovenskej republiky, tlač 531a, vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 427 z 25. februára 2004. Pán predsedajúci, otvorte rozpravu.
Nemec, Richard, poslanec NR SR (2021-02-26):
Ďakujem, pán predsedajúci. Pán Blaha, tu ste ukázali, ako vášmu predsedovi tam trčia len topánky, nebudem hovoriť odkiaľ. Vy sám dobre viete aj ste dobre sčítaný, že kto tvorí ekonomiku štátu. Je to stredná trieda, ktorú za tie roky reforiem, čo sa tu robili, ste dostali tam, že vy sa utiekate a máte voličov z tých chudobných a nehanbíte sa to povedať, že my im ešte ideme brať. To nie je pravda. Plán obnovy, je smutné, že bude musieť byť použitý na to, čo ste tu zanechali. Ďakujem.
Paška, Pavol, predseda NR SR (2014-11-10):
Pán poslanec Frešo.
B. Bugár, podpredseda NR SR: (2004-01-22):
Pán poslanec, karta vždy musí byť zasunutá, lebo potom môžete stláčať. Nech sa páči, samozrejme, máte možnosť sa pýtať. Zapnite mikrofón pánovi poslancovi. Nech sa páči.
Cigániková, Jana, poslankyňa NR SR (2018-02-06):
Ďakujem pekne. Pán Bastrnák, dajte vedieť, keď niekedy budete mať niečo k veci. Pani kolegyňa, vitajte. Som rada, že ste tu a ďakujem, že ste mi z praxe potvrdili, že naozaj zdravotníci majú problém s tým, že majú rozhodovať. Pán Zelník, tvrdíte, že to išlo mimo návrhu. Práve o tom som hovorila, teda celá tá moja rozprava išla mimo návrhu, práve o tom som hovorila, že tie prílepky sú mimo návrhu. Tak ako aj povedal pán Blanár, že by sme vyčítali, keby pán minister teraz nereagoval. No nemusel by reagovať, keby pred tým zbrklo, bez diskusie nenastali zmeny. My len vravíme, že chce to kľud a chce to širšiu spoločenskú a hlavne odbornú diskusiu, aby jednoducho sa vychytali chyby zo zákonov pred tým, ako zákony začnú platiť. Marek, áno, verejná diskusia tá by mohla pomôcť, toto to potvrďuje. No a pán Blanár, vy keď hovoríte o klamaní, smerák, keď hovorí o klamaní, to je normálne, no my hovoríme klamaniu bla... (Prerušenie vystúpenia časomerom.)
Pellegrini, Peter, predseda NR SR (2024-02-13):
Ďakujem pekne, pán poslanec, na vaše vystúpenie šesť faktických poznámok. Ako prvý pán poslanec Pročko.
M. Číž, podpredseda NR SR: (2009-03-11):
Máte slovo, pani ministerka.
Ledecký, Vladimír, poslanec NR SR (2022-03-16):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Števulová, Zuzana, poslankyňa NR SR (2024-02-16):
No, nadviažem na tvoje vystúpenie, kolega Dostál. Naozaj mne príde nesmierne cynické, že človek, ktorý si tu z celej vládnej koalície podľa mňa vyrobil najväčšiu hanbu svojím príspevkom týkajúcim sa toho, čo podľa neho si znásilnená žena všimne alebo nevšimne, si tu dovolí ešte posudzovať a v podstate dezinterpretovať dnešné vyhlásenie prezidentky, z ktorého je úplne jasné, a povedala to niekoľkokrát, však využila svoju jedinečnú právomoc tu vystúpiť, aby tejto vládnej koalícii vopred povedala, čo je problém pri tejto vládnej novele a že s ňou nebude súhlasiť, čiže treba jednoznačne tento jej postup chápať v kontexte toho, aké má vôbec procesné možnosti na to, aby táto hanebná novela nikdy nenadobudla účinnosť, a ktoré sú teda výrazne limitované tým, ako jej to vládna koalícia sťažuje. Však si spomeňme, že kompetenčným zákonom sa presunula Zbierka zákonov z úradu vlády pod ministerstvo spravodlivosti, čiže si reálne povedzme, že kto všetko má vlastne dosah na to, kedy sa čo uverejní v Zbierke zákonov a podobne. Ale teda by som chcela povedať, že jednoznačne s tebou súhlasím, že ak by aj k tomu vetu došlo, tak by nebolo cieľom ani zámerom vládnej koalície upravovať premlčanie všeobecne, pretože jedna vec je istá. V skutočnosti pri premlčaní im naozaj ide o ten jeden deň, o ten krátky časový úsek, kedy táto novela bude účinná, preto, aby to malo účinok na kauzy všetkých ich spriaznencov. A skutočne táto vládna koalícia mala vždy počas celého toho legislatívneho konania možnosť toto, teda premlčacie lehoty pri znásilnení upraviť a má ju aj teraz, stačí, keď si osvoja a v stredu na rokovaní vlády alebo aj skôr odsúhlasia, prijmú za svoje náš návrh, ktorý sme im dali. Vďaka.
Susko, Boris, poslanec NR SR (2014-11-10):
Ďakujem pekne za slovo, pán predseda. Vážení kolegovia, rád by som upriamil vašu pozornosť na tému tejto schôdze, ktorou je návrh na vyslovenie nedôvery predsedovi vlády a najmä na odôvodnenie tohto návrhu. Ak si prečítate z tohto odôvodnenia, dovolím si z neho citovať niekoľko ustanovení: „Predseda slovenskej vlády dlhodobo preukazuje očividnú neschopnosť, hlavne neochotu vytvárať účinné mechanizmy na zamedzenie zničujúcich dopadov. Predseda vlády dlhodobo a systematicky povyšuje evidentne korupčné správanie. Strana SMER pod vedením predsedu vytvorila organizovaný systém, ktorý cielene vytvára priateľské prokorupčné prostredie. Predseda vlády umožnil vytvoriť skorumpovaný, sofistikovaný systém...“ Ak si prečítate celé toto odôvodnenie, prídete na to, že sú to všetko iba takéto všeobecné konštatovania, bez konkrétnych argumentov, bez konkrétnych dôkazov. Nechcem poukazovať na všetko, čo pán minister uviedol na adresu predkladateľov, ale chcem poukázať na všetky tie opatrenia, ktoré pán minister vymenoval a ktoré vláda za ostatné dva roky urobila v rámci protikorupčných opatrení. Nepočítal som ich presne, ale nestačili by mi ani prsty dvoch rúk na to. Ak si dáte na misky váh všetky tieto protikorupčné opatrenia, ktoré uviedol pán podpredseda vlády, a na druhú stranu prázdne frázy v odôvodnení návrhu, myslím si, že je úplne jasný výsledok aj pre nezainteresovaného poslucháča, ako aj samotný účel tejto schôdze. Ďakujem.
Šimečka, Michal, podpredseda NR SR (2023-12-18):
Ďakujem veľmi pekne. S reakciou na faktické pani poslankyňa Marcinková.
Marcinčin, Anton, poslanec NR SR (2010-12-10):
Ďakujem. Vážený pán predsedajúci, vážený pán minister, ctené poslankyne, ctení poslanci, v rozprave nevystúpil nikto. Neboli teda podané ani žiadne návrhy. Vážený pán predsedajúci, dajte hlasovať o tom, že Národná rada súhlasí s návrhom rozpočtu Exportno-importnej banky Slovenskej republiky na rok 2011 (tlač 134), tak ako je uvedené v spoločnej správe, s návrhom gestorského výboru schváliť.
Číž, Miroslav, podpredseda NR SR (2015-02-05):
Ďakujem pekne. Pán spravodajca, máte slovo.
Figeľ, Ján, podpredseda NR SR (2013-05-22):
S ďalšou faktickou Jozef Viskupič.
Figeľ, Ján, podpredseda NR SR (2015-11-25):
Na vystúpenie pána poslanca Lipšica sú dve faktické. Nech sa páči, Maroš Kondrót s prvou.
Blanár, Juraj, podpredseda NR SR (2021-09-29):
Ďalší s faktickou poznámkou, poslanec Ľuboš Blaha.
A. Belousovová, podpredsedníčka NR SR: (2008-09-18):
Ďalej v rozprave vystúpi pani poslankyňa Gibalová. Nech sa páči.
Pročko, Jozef, poslanec NR SR (2023-01-26):
Pellegrini, vy stále strašíte s tým, že táto vláda chce vládnuť, že už nemáme mandát, že čo tu stále robíme. Viete, ja si pamätám, keď odstúpil Fico po naozaj veľmi závažnej vražde dvoch mladých ľudí na nátlak verejnosti, ale vy ste pokračovali ďalej, vy ste sa len vymenili, dal vás ako takého pekného medvedíka z plyšu do popredia, no a Pellegrini sa usmieval jamôčkami, usmieval sa všade, doširoka chodil. Toto ste vy, Pellegrini, ale vy, keď ste boli premiérom, tak ste povedali takú krásnu vetu, že ja keby som mal moc, tak tu urobím také harakiri. Pellegrini, akú ste mali vy moc? Fico si z vás urobil onucu, vy ste boli na obojku. No a potom prišla taká možnosť, že, že odídete od toho, teda od Robka Fica, zoberete tuto tu bizniskrídlo a zoberete si tam Kičurku, čo má, čo má tehličky, či jak sa volá Šutaj Eštok, zoberete si ho a budete s nimi sa tváriť, že vlastne vy nie ste smeráci, vy ste, vy ste očistení, vy ste zázrak doby, vy ste etalón morálky, Pellegrini. Vy čo ste boli Paškov, Kaliňákov, Počiatkov asistent, vy, vy o toľkých veciach viete, vy ste bol do toho zapletený. Pellegrini, vy ste jednoducho týpek, ktorý svojím úsmevčekom oblázni všetkých, a ja budem zase najlepší a ja to tu všetko vyriešim. Za dvanásť rokov, Pellegrini, ste šúchali nožičkami, držali ste Ficovi taštičku a nechali ste sa fackovať. Vy ste boli taký fackovací panák, Pellegrini, a teraz presviedčate Slovákov, že táto vláda je najhoršia. Pellegrini, táto vláda na rozdiel od vás rozdávala ľuďom. Vy ste rabovali s Výbohom, vy ste rabovali s Vážnym, Pellegrini, vy ste naozaj obyčajný rabovač. Peťo rabovač.
Krajčí, Marek, poslanec NR SR (2022-06-23):
Vážený pán predseda, v rozprave k návrhu zákona vystúpili poslanci Richard Raši, Jana Žitňanská, Zuzana Šebová, Jana Bittó Cigániková a ja. Konkrétne pozmeňujúce návrhy za poslancov predniesli poslankyňa Jana Žitňanská a Zuzana Šebová. Aby sme mohli hlasovať o pozmeňujúcich návrhoch podaných dnes v rozprave, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Viskupič, Jozef, poslanec NR SR (2016-10-25):
Ďakujem, pani predsedajúca. Podľa mňa si trafil, ako sa hovorí, klinec po hlavičke a minimálne v troch veciach. Prvá, ktorú som zachytil, je, že by sme mali mať ambíciu, aby zákony, ktoré prijímame, presiahli trvanlivosť jednej vládnej zostavy alebo jedného vládneho mančaftu. A tu je absolútny predpoklad, že, a ja to aj za seba vravím, že akonáhle sa otočí väčšina tohoto parlamentu, tieto ustanovenia o určovaní času vystúpení poslanca a podobne, jednoducho zrušíme. Vedia to, napriek tomu to zapracovávajú, a preto akákoľvek iná, slušná a demokratická zostava sa objaví, jednoducho to zrušia. Druhá vec, ktorú si hovoril, je s odkazom na aj ústavu. A v hlave V v čl. 86 sa definujú viaceré veci, napríklad aj, že Národná rada zákonom zriaďuje ministerstvá a zároveň ich ruší, čiže áno, platí, že vláda je zodpovedná a dokonca vie samotné ministerstvá zrušiť a je zodpovedná plénu parlamentu. Na základe tohoto návrhu to tak nie je. Druhá vec, čo je pre mňa veľmi dôležitá, je, že podľa písm. h) Národná rada rokuje k základným otázkam vnútornej, medzinárodnej, hospodárskej, sociálnej a inej politiky. Ak si to tak voľne za ten polrok zhrnieme a povieme, chcel by som vidieť, ktorý z poslancov vládnej koalície prišiel s návrhom o rokovaní o základných otázkach vnútornej, medzinárodnej, hospodárskej, sociálnej alebo inej politiky. Ja mám skôr pocit, že vždy majú naponáhlo a vždy v tejto sále prezentuje jeden a jediný názor, a to je, skráťte vaše vystúpenia, lebo my... (Prerušenie vystúpenia časomerom.)
Kollár, Boris, predseda NR SR (2021-09-30):
Máte pravdu, hej, hej, hej. Pán, pán generálny prokurátor, rád by som vám dal rýchlo možnosť reagovať, ale kolegovia majú pravdu. Najprv musím uzavrieť faktické. Lenže ich je tak veľa, je ich tak veľa, že to zase máte 20-30 minút. Chcel som vám dať tu slovo. Bohužiaľ, musím.
Tankó, Viliam, poslanec NR SR (2024-02-08):
Dámy a páni z vládnej koalície, vy tu idete schváliť pozmeňujúci návrh Trestného zákona, na základe ktorého znížite premlčaciu dobu za zločin znásilnenia a sexuálneho zneužívania z dvadsať na desať rokov. V praxi to znamená, že ochrana obetí, najmä žien a dievčat nebude zabezpečená. Toto nemá nič spoločné s restoratívnou preventívnou justíciou, nemá to nič spoločné s ochranou žien pred násilím, nemá to nič spoločné s odbornosťou, o ktorej doslova na uliciach ste hulákali. Vyhrali ste voľby, využívate a zneužívate, čo sa dá. Presne ako sexuálni predátori, ktorých touto novelou chránite. Hanbite sa. A, pán Vlk, keby som žena, tak by som došiel za vami a opľul by som vás do ksichtu, lebo nič viac si nezaslúžite za svoje výroky, nič viac. (Potlesk.)
Grečková, Lea, poslankyňa NR SR (2015-06-17):
Pán predseda, v rozprave vystúpila jedna poslankyňa, nepodala žiaden návrh, preto prosím, aby ste dali hlasovať o tom, že Národná rada sa uzniesla o postúpení návrhu zákona do druhého čítania.
Bugár, Béla, podpredseda NR SR (2016-09-14):
Pán poslanec Kotleba, procedurálny návrh?
Laššáková, Jana, podpredsedníčka NR SR (2014-09-09):
Ďakujem pekne za slovo (zaznievanie gongu). Vážený pán predseda, kolegyne, kolegovia, podľa čl. 141a ods. 1 písm. b) Ústavy Slovenskej republiky a § 27 ods. 4 zákona č.185/2002 Z. z. o Súdnej rade v znení neskorších predpisov podávam návrh na odvolanie člena Súdnej rady Mgr. Dušana Čima. Podľa citovaných ustanovení a s poukazom na uznesenie Ústavného súdu Slovenskej republiky Národná rada má právomoc odvolať ňou zvoleného člena Súdnej rady aj pred uplynutím funkčného obdobia a aj bez dôvodu. V ústave ani v zákone o Súdnej rade na rozdiel od iných ústavných funkcií nie sú stanovené dôvody, na základe ktorých možno členov Súdnej rady odvolať. Poprosím vás o prerokovanie predloženého návrhu a o jeho podporu. Ďakujem pekne.
P. Abrhan, poslanec: (2004-12-14):
Pán predseda, dajte hlasovať.
P. Paška, predseda NR SR: (2008-10-21):
Pán poslanec Petrák.
Glváč, Martin, podpredseda NR SR (2018-05-25):
Pán poslanec Galko! Ďakujeme, že opustíte sálu.
Jarjabek, Dušan, poslanec NR SR (2015-05-26):
Ďakujem veľmi pekne za slovo, pani predsedajúca. No, pán poslanec Kuffa, ty si hovoril, prečo nemal prejsť tento návrh zákona do druhého čítania. Tak ja poviem len krátku repliku na to. V tom prvom čítaní sa posudzuje téma, obsah témy toho zákona, vhodnosť tej témy, aktuálnosť tej témy a tak ďalej a tak ďalej. Čiže to je len dôkazom toho, že naozaj túto tému berieme vážne. A tá téma je skutočne aktuálna, o ktorej hovorí pán poslanec Hlina. Preto prešla do druhého čítania. Avšak potom, ja to, prepáčte, opäť ako neprávnik, poviem veľmi jednoducho, zasadli odborníci, zasadli právnici, zasadli legislatívci so snahou teda niečo s tým spraviť. A toto sa nepodarilo realizovať. Ja som nebol v tej skupine, ktorá o týchto veciach rozhodovala, ale verím týmto ľuďom, že jednoducho táto téma, hoc nanajvýš je aktuálna, sa nedá v tejto podobe, ktorú pán poslanec Hlina predkladá, opraviť. Čiže beriem to na vedomie, že niekto túto tému určite v budúcnosti bude riešiť a bude ju riešiť formálne iným spôsobom, ako je riešená doteraz. To je všetko. Ale dôkazom toho, že táto téma je naozaj aktuálna a že sa týka nás všetkých a že je tu chcenie riešiť tento problém, je práve to, že prešla do druhého čítania. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-12-13):
Otváram teraz možnosť prihlásiť sa k tomuto bodu ústne do rozpravy. Končím možnosť prihlásiť sa do rozpravy. Neprihlásil sa nikto z poslancov, z poslankýň, vyhlasujem všeobecnú rozpravu k tomuto bodu za skončenú. Pani navrhovateľka, je niečo, čo chcete dodať v rámci záverečného slova?
Bagačka, Michal, poslanec NR SR (2018-10-16):
Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Zmajkovičová, Renáta, podpredsedníčka NR SR (2013-09-13):
Vážené panie poslankyne, vážení páni poslanci, otváram ôsmy rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Jaroslav Baška, Miroslav Beblavý, Vladimír Faič, Milan Géci, Monika Gibalová, Ján Hudacký, Dušan Jarjabek, Peter Pollák, Radoslav Procházka, Richard Raši. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce, tlač 544. Prosím pána ministra práce, sociálnych vecí a rodiny Slovenskej republiky Jána Richtera, aby zaujal miesto určené pre navrhovateľov, a spoločného spravodajcu z výboru pre sociálne veci pána poslanca Viliama Jasaňa taktiež. Do rozpravy je ešte písomne prihlásený pán poslanec Július Brocka, ktorému teraz odovzdávam slovo. Pán poslanec, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 544.)
Senko, Ján, poslanec NR SR (2013-03-13):
Budeme hlasovať o treťom a štvrtom bode pozmeňujúceho návrhu pána poslanca. Spoločne.
Sulík, Richard, predseda NR SR (2011-09-14):
Chce zaujať stanovisko spravodajca? Nie. Vážené panie poslankyne, vážení páni poslanci, pristúpime k hlasovaniu... (zaznel gong) ... o návrhu na vyslovenie nedôvery predsedníčke vlády Slovenskej republiky. Dávam slovo spoločnému spravodajcovi poslancovi Jozefovi Kollárovi, aby hlasovanie o návrhu uznesenia uviedol.
Pellegrini, Peter, predseda NR SR (2015-09-30):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 136 poslancov, za hlasovalo 128 poslancov, zdržalo sa 8 poslancov. Konštatujem, že sme schválili vládny návrh novely zákona č. 395/2002 Z. z. o archívoch a registratúrach. Pán poslanec, prosím vás opäť, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa zákon č. 544/2002 Z. z. o Horskej záchrannej službe, tlač 1566, bod 57 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov , tlač 1566.)
Pellegrini, Peter, predseda NR SR (2024-02-08):
Pán poslanec Spišiak.
Laurenčík, Milan, podpredseda NR SR (2021-07-01):
Pán poslanec Štefan Kuffa s faktickou poznámkou.
Ľ. Vážny, minister dopravy, pôšt a telekomunikácií SR: (2006-09-07):
Ja som deklaroval to, že musíme sa dohodnúť na medzinárodnom memorande s maďarskou stranou, mám sa v októbri stretnúť s ministrom hospodárstva a dopravy Maďarskej republiky a tam si máme zadefinovať termín, v ktorom maďarská strana dokončí úroveň komunikácie po slovensko-maďarskú hranicu a na tento termín sa naladí aj slovenská strana. Slovenská strana má dobudovať na tomto úseku približne 14,5 km, čiže je to pre nás podstatne jednoduchší problém, ako pre maďarskú stranu, ktorá má vybudovať medzi Miskolcom a slovensko-maďarskou hranicou vyše 60 km, ale v zásade či maďarská strana, ak maďarská strana urobí štvorpruh po naše hranice, slovenská strana tých 14,5 km takisto v tom termíne,  ktorý v tom medzinárodnom memorande alebo v tej dohode bilaterálne medzi Maďarskom a Slovenskou republikou zadefinujeme, čiže do tohto termínu urobí aj slovenská strana štvorpruh. Ak maďarská strana bude deklarovať dvojpruh, my takisto urobíme dvojpruh do toho termínu, ktorý bude v tej medzinárodnej dohode. V zásade je to rýchlostná cesta R4. Investorsky túto cestu zabezpečuje Národná diaľničná spoločnosť, zabezpečuje ju zatiaľ v polovičnom profile, aktuálna je príprava v štádiu rozpracúvania dokumentácie pre územné rozhodnutie. Naše stanovisko je to, že stavebné povolenie by sme chceli zabezpečiť v roku 2007 a v roku 2008 by mala začať stavba ako-taká a skončiť by mala v roku 2010. V prípade, že maďarská strana bude deklarovať termín skorší pre tých 64 km, samozrejme, vieme sa my naladiť v skoršom termíne v úrovni komunikácie, v úrovni toho cestného telesa v takom istom, ako bude maďarská strana, ako maďarská strana potvrdí. Reálne termíny, čo sa týka tej ďalšej časti otázky, to je obchvat Tornaľa, Figa, Ožďany a Žiar nad Hronom. Obchvat obce Tornaľa bude ukončený, hovorím o pol profiloch, lebo tak je to aj rozvrhnuté, to je na rýchlostnej komunikácii R2, obchvat obce Tornaľa je rozostavaná stavba, bude ukončená v októbri 2006, obchvat obce Figa bude ukončený do konca roku 2007 s tým, že táto stavba má začať v októbri 2006, momentálne na spadnutie je už ukončenie tendra na túto stavbu, medzinárodného tendra. Obchvat obce Ožďany – bude ukončená stavba v októbri 2006. Výstavba obchvatu Žiaru nad Hronom to sú dve polohy, neviem, na ktorú konkrétne sa pán poslanec pýta, ale bude to R2 a táto výstavba by mala prebiehať v rokoch 2009 až 2012, je to 6,6 km úsek, alebo je to na R1, táto časť sa delí na, je to tiež ľudovo nazvané obchvat Žiaru nad Hronom, ale je to prvá etapa Žarnovica - Šášovské Podhradie a druhá etapa Žarnovica - Žiar a druhá etapa je Žiar - Šášovské Podhradie. Obidve tieto stavby by mali byť skončené do roku 2010, takto je to v pláne ministerstva dopravy, ako aj Národnej diaľničnej spoločnosti. To je toľko k otázke č. 7.
Hrnčiar, Andrej, podpredseda NR SR (2019-11-29):
Pán poslanec Fico je taký technický typ a on má určite zapnutý v aute tablet a počúva naše rokovanie online, takže určite o nič nepríde. Takže budeme pokračovať podľa schváleného programu druhým čítaním o vládnom návrhu zákona o štátnom rozpočte na rok 2020 . Vládny návrh zákona je uverejnený ako tlač 1600 a je súčasťou návrhu rozpočtu verejnej správy na rok 2020 až 2022. Spoločná správa výborov schválená gestorským výborom má tlač 1600a. Z poverenia vlády Slovenskej republiky vládny návrh zákona odôvodní minister financií Slovenskej republiky Ladislav Kamenický. Nech sa páči, pán minister, ujmite sa slova.
Matovič, Igor, poslanec NR SR (2012-06-22):
Pán minister, som si plne vedomý toho, že eurovalec v tomto parlamente za schválenie euroválovu je plne rozbehnutý a môj príspevok ho určite nezastaví. Ale chcel by som minimálne upozorniť, asi nič iné mi nezostáva, že to, na čo upozornil pán poslanec Procházka, je naozaj povšimnutiahodné. Lebo bude naozaj veľmi paradoxné, keď my dnes v záujme toho, aby sme zostali vo vysokorýchlostnej skupine eurozóny, schvaľujeme euroval a nakoniec zistíme, že znova to bolo o nás bez nás a budeme iba tí, ktorí budú platiť, a tí druhí, ktorí si budú užívať výhody, budú niekde inde mimo nás.
Paška, Pavol, predseda NR SR (2013-10-25):
Kolegovia ja vás poprosím.
R. Madej, poslanec: (2009-12-02):
Národná rada Slovenskej republiky svojím uznesením č. 1719 z 27. októbra 2009 pridelila  návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu. Poslanci Národnej rady Slovenskej republiky, ktorí nie sú členmi výborov, ktorým bol návrh  zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť Ústavnoprávny výbor Národnej rady Slovenskej republiky svojím uznesením č. 766 z 19. novembra 2009, Výbor Národnej rady Slovenskej republiky pre sociálne veci a bývanie uznesením č. 295 z 26. novembra 2009 a Výbor Národnej rady Slovenskej republiky pre financie, rozpočet a menu, ktorý prerokoval návrh dňa 26. novembra 2009, pričom neschválil uznesenie, nakoľko nezískalo nadpolovičnú väčšinu prítomných členov. Výbory Národnej rady Slovenskej republiky, ktoré návrh zákona prerokovali, prijali pozmeňujúce a doplňujúce návrhy, ktoré sú uvedené v časti IV spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a stanovísk poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona o rokovacom poriadku návrh zákona v znení schválených pozmeňujúcich a doplňujúcich návrhov odporúča schváliť. Gestorský výbor odporúča hlasovať o pozmeňujúcich a doplňujúcich návrhoch pod bodmi 1 až 18 uvedených v IV. časti  spoločnej správy spoločne so stanoviskom gestorského výboru schváliť ich. Gestorský výbor určil spoločného spravodajcu výborov Róberta Madeja na prerokovanie návrhu zákona v druhom  a treťom čítaní Národnej rady Slovenskej republiky a 1. informovanie Národnej rady Slovenskej republiky o výsledku rokovania výborov a odôvodnenie návrhu a stanoviska gestorského výboru a 2. predloženie návrhov podľa § 83 ods. 4, § 84 ods. 2 a § 86 zákona o rokovacom poriadku. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 313 z 1. decembra 2009. Pán predsedajúci, prosím, aby ste otvorili rozpravu, a súčasne sa hlásim ako prvý do rozpravy (Hlas v sále.) alebo po navrhovateľke ako druhý do rozpravy. Ďakujem pekne. (Reakcia z pléna.)
P. Hrušovský, predseda NR SR: (2004-10-28):
(Hlasovanie.) 138 prítomných, 3 za, 40 proti, 94 sa zdržalo, 1 nehlasoval. Návrh sme neschválili. Ďalší návrh. B. Brestenská, poslankyňa: Pán predsedajúci, prosím, dajte teraz hlasovať o pozmeňujúcich návrhoch, ktoré odzneli v rozprave. Prvý bol predložený pánom Ondrejkom. Prosím, dajte hlasovať o pozmeňujúcom návrhu pána Ondrejku.
Sulík, Richard, predseda NR SR (2010-10-21):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne? Dvaja rečníci. Uzatváram možnosť sa prihlásiť do rozpravy. Pán poslanec Přidal má slovo.
Jurzyca, Eugen, poslanec NR SR (2017-05-12):
Ďakujem pekne, pán predsedajúci. Legitímne otázky, pán poslanec, možno by som ešte doplnil otázku, že prečo ten limit, ktorý je stanovený vyhláškou ministerstva financií, prečo sa ide meniť zákonom. Prečo to nemohlo ministerstvo financií zmeniť v tej vyhláške. Ďakujem.
Laššáková, Jana, podpredsedníčka NR SR (2015-09-17):
Nech sa páči, pán minister.
F. Mikloško, poslanec: (2003-01-15):
Z. Martináková, podpredsedníčka NR SR: Pán poslanec sa prihlásil, takže odpovie na záver všetkým. Pán poslanec Galbavý, nech sa páči.
Blcháč, Ján, poslanec NR SR (2023-05-09):
Ďakujem za slovo, vážený pán predsedajúci. Kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona a predkladám informáciu k nemu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Jeho súčasťou je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet do 32 dní, Ústavnoprávny výbor Národnej rady a Výbor Národnej rady pre pôdohospodárstvo a životné prostredie do 30 dní po jeho prerokovaní v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona. Ďakujem.
Zmajkovičová, Renáta, podpredsedníčka NR SR (2012-08-07):
Pán poslanec Brocka.
Ďuriš Nicholsonová, Lucia, podpredsedníčka NR SR (2018-03-14):
Vážené panie poslankyne, vážení páni poslanci, pokračujeme v rokovaní. Ja poprosím povereného overovateľa, aby oznámil výsledok tajného hlasovania. Po prvé, o návrhu na voľbu kandidátov na členov disciplinárnych senátov (tlač 906). Nech sa páči, pán poslanec.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 144 poslancov, za 22, proti 114, zdržali sa 6, nehlasovali 2. Tento návrh sme neschválili.